2023.4.25.
HU
Az Európai Unió Hivatalos Lapja
L 110/9
Az említett előrehaladási jelentés többek között figyelembe veszi a kibocsátásmentes és alacsony kibocsátású járművek elterjedése terén elért előrehaladást, különösen a könnyű haszongépjárművek szegmensében, valamint az uniós, tagállami és helyi szintű, a tagállamok kibocsátásmentes könnyűgépjárművekre való átállásának megkönnyítésére irányuló intézkedéseket, az említett járművek árának és energiahatékonyságának fejlődését, az alternatív üzemanyagok alkalmazásának alakulását és a köz- és magántulajdonban lévő elektromos és egyéb töltőinfrastruktúra – az alternatív üzemanyagok infrastruktúrájának kiépítéséről, valamint a 2014/94/EU európai parlamenti és tanácsi irányelv hatályon kívül helyezéséről szóló rendeletben (a továbbiakban: az alternatív üzemanyagok infrastruktúrájáról szóló rendelet), valamint a 2010/31/EU európai parlamenti és tanácsi irányelv (19) átdolgozásában meghatározandó – kiépítésének előrehaladását, az innovatív technológiáknak a klímasemleges mobilitás elérésével kapcsolatos potenciálját, a nemzetközi versenyképességet, a gépjárműipari értékláncba való beruházásokat, valamint – különösen a kkv-kon belül – a munkavállalók továbbképzését és átképzését és a tevékenységek átalakulását.
Az előrehaladási jelentésnek azokra a kétéves előrehaladási jelentésekre is támaszkodnia kell, amelyeket a tagállamok az alternatív üzemanyagok infrastruktúrájáról szóló rendelet alapján nyújtanak be.
A Bizottságnak konzultálnia kell a szociális partnerekkel az előrehaladási jelentés elkészítése során, többek között a szociális párbeszéd eredményeiről.
A gépjárműipari ellátási láncban folyamatos az innováció.
Az olyan innovatív technológiák, mint például az e-üzemanyagoknak a levegőből közvetlen leválasztással történő előállítása, továbbfejlesztés esetén lehetőséget nyújthatnak a megfizethető klímasemleges mobilitásra.
A Bizottságnak ezért előrehaladási jelentése részeként figyelemmel kell kísérnie az ágazatban zajló innováció előrehaladásának állását.
(17)
A környezet és a polgárok egészségének valamennyi tagállamban való védelme érdekében fontos a meglévő járműállomány dekarbonizációja is.
A használt járművek piaca felveti azt a kockázatot, hogy a szén-dioxidkibocsátás, valamint a légszennyezés az Unió gazdaságilag kevésbé fejlett régiói felé tolódik el.
A meglévő járműállományból származó kibocsátások csökkentésének és a kibocsátásmentes közlekedésre való átállásnak a felgyorsítása érdekében rendkívül fontos a belső égésű motorral felszerelt járművek akkumulátoros vagy üzemanyagcellás elektromos meghajtású járművekké való átalakításának ösztönzése, ideértve annak értékelését is, miként könnyíthető meg az ilyen megoldások alkalmazása a tagállamokban.
(18)
A „REPowerEU terv” című, 2022. május 18-i bizottsági közlemény megállapítása szerint a közlekedési ágazat energiamegtakarításának és energiahatékonyságának fokozása, valamint a kibocsátásmentes járművekre való átállás felgyorsítása érdekében fontos növelni a kibocsátásmentes járművek arányát a bizonyos méretet meghaladó állami és vállalati gépjárműállományokban.
E célból „A Bizottság 2023. évi munkaprogramja” című, 2022. október 18-i bizottsági közlemény tartalmaz egy kezdeményezést a vállalati járműállományok környezetbarátabbá tételére.
Az említett kezdeményezés előterjesztésekor a Bizottságnak abban egyenlő versenyfeltételeket kell biztosítania, és el kell kerülnie a belső piac széttagoltságát.
(19)
A kevesebb energiát fogyasztó járművek elterjedésének előmozdítása érdekében a Bizottságnak meg kell vizsgálnia, milyen hatással járna energiahatékonysági minimum-küszöbértékek megállapítása az uniós piacon forgalomba hozott új kibocsátásmentes személygépkocsikra és könnyű haszongépjárművekre vonatkozóan.
(20)
A teljes uniós járműállományra vonatkozó célértékeket ki kell egészíteni az elektromos és egyéb töltőinfrastruktúra szükséges kiépítésével, amelyet az alternatív üzemanyagok infrastruktúrájáról szóló rendeletben és a 2010/31/EU irányelv átdolgozásában kell meghatározni.
E tekintetben létfontosságú a szükséges infrastruktúra telepítésére irányuló beruházások folytatása és fokozása.
Ezzel párhuzamosan – az (EU) 2018/2001 európai parlamenti és tanácsi irányelvben (20) megállapítottak szerint – rendkívül fontos a megújuló energia alkalmazása gyors elterjedésének biztosítása.
(21)
A gyártók számára kellő rugalmasságot kell biztosítani ahhoz, hogy járműállományukat idővel átalakítsák annak érdekében, hogy költséghatékony, a versenyképességüket támogató és a további innováció alapjául szolgáló módon valósíthassák meg a kibocsátásmentes járművekre történő átállást.
Ezért helyénvaló fenntartani azt a megközelítést, amely szerint az egymást követő ötéves időszakokra fokozatosan alacsonyabb célértékek vonatkoznak.
(19) Az Európai Parlament és a Tanács 2010/31/EU irányelve (2010. május 19.) az épületek energiahatékonyságáról (HL L 153., 2010.6.18., 13. o.).
(20) Az Európai Parlament és a Tanács (EU) 2018/2001 irányelve (2018. december 11.) a megújuló energiaforrásokból előállított energia használatának előmozdításáról (HL L 328., 2018.12.21., 82. o.).